επόμενο: Αντικείμενα των αλγεβρικών υπολογισμών εμφάνιση: Εκκίνηση προηγούμενο: Online βοήθεια Πίνακας περιεχομένων Ευρετήριο

## Εισαγωγή εντολών

Η εκτέλεση μίας γραμμής εντολών γίνεται απλά πατώντας το πλήκτρο "Enter". Εάν δεν επιθυμούμε να παρουσιαστούν τα αποτελέσματα, τερματίζουμε την γραμμή εντολών με `:;` και το επικυρώνουμε με το πλήκτρο "Enter". (Στην περίπτωση αυτή αντί για αποτέλεσμα εμφανίζεται η λέξη `Done`.)

Συνήθως στην γραμμή εντολών εισάγουμε τις εντολές μία-μία. Μπορούμε όμως να εισάγουμε και πολλαπλές εντολές σε μία γραμμή εντολών, πριν την εκτέλεσή της, με την προυπόθεση να τις διαχωρίσουμε με `;` (δηλαδή το "ελληνικό ερωτηματικό").

Το `Xcas` πρέπει να μπορεί να διερμηνεύνει τις εντολές που εισάγουμε στις γραμμές εντολών. Εδώ όμως χρειάζεται προσοχή, διότι ενώ το πληκτρολόγιο μας επιτρέπει να πληκτρολογήσουμε ax2 + bx + c, το `Xcas` δεν μπορεί να καταλάβει ότι θέλουμε να υψώσουμε το x στο τετράγωνο, να το πολλαπλασιάσουμε με a, κ.ο.κ... Πρέπει να προσδιορίσουμε κάθε πράξη, και ο σωστός τρόπος εισαγωγής (η σωστή σύνταξη) είναι `a*x^2+b*x+c`. Ο πολλαπλασιασμός πρέπει να σημανθεί με ένα αστέρι στις εντολές, διότι αλλιώς το `Xcas` εκλαμβάνει το `ax` σαν μία μεταβλητή που το όνομα της έχει δύο γράμματα, και όχι σαν το γινόμενο του a επί το x.

Πράξεις
`+` | πρόσθεση
`-` | αφαίρεση
`*` | πολλαπλασιασμός
`/` | διαίρεση
`^` | δύναμη

Οι προτεραιότητες ανάμεσα στις πράξεις είναι όπως τις ξέρουμε από το σχολείο (ο πολλαπλασιασμός έχει προτεραιότητα στην πρόσθεση, η δύναμη στον πολλαπλασιασμό). Παραδείγματος χάρη :

  - `2*a+b` επιστρέφει 2 . a + b
  - `a/2*b` επιστρέφει
  - `a/2/b` επιστρέφει
  - `normal(a/2/b)` επιστρέφει
  - `a^2*b` επιστρέφει a2 . b

Γενικά, ο τρόπος που γράφουμε τους τύπους είναι αρκετά ξεκάθαρος. Σε περίπτωση όμως αμφιβολίας καλό είναι να χρησιμοποιούμε παρενθέσεις για να προσδιορίσουμε την σειρά των πράξεων. (Προσοχή: Τα άγκιστρα χρησιμοποιούνται για τις λίστες και τους δείκτες.)

Με την προϋπόθεση πως καμία γραμμή εντολών δεν έχει εκτελεσθεί δύο ή περισσότερες φορές, οι εντολές, όπως και οι αντίστοιχες απαντήσεις, αριθμούνται σύμφωνα με τον αριθμό της γραμμής εντολών στην οποία βρίσκονται. Στην περίπτωση αυτή με την εντολή `ans(i-1)` (αγγλ. answer = απάντηση) ανακτούμε το αποτέλεσμα της εντολής `i` (ανακτούμε δηλαδή το αποτέλεσμα της εντολής που βρίσκεται στην γραμμή εντολών με αριθμό `i`).

Προσοχή: Η αρίθμηση των γραμμών αρχίζει από το 0. Τα παραπάνω δεν ισχύουν αν μια (τουλάχιστον) γραμμή εντολών έχει εκτελεσθεί δύο ή περισσότερες φορές. Στην περίπτωση αυτή, η μεν γραμμή εντολών διατηρεί τον αριθμό που είχε, ενώ η εντολή μαζί με την αντίστοιχη απάντηση αντιστοιχούν σε διαφορετικό αριθμό.

Με την εντολή `ans()` ανακτούμε την προηγούμενη απάντηση, δηλαδή ανακτούμε το αποτέλεσμα της τελευταίας αποτιμημένης εντολής.

επόμενο: Αντικείμενα των αλγεβρικών υπολογισμών εμφάνιση: Εκκίνηση προηγούμενο: Online βοήθεια Πίνακας περιεχομένων Ευρετήριο
Μετάφραση στα Ελληνικά : Γιώργος Νασόπουλος. Διασκευή : Αλκιβιάδης Γ. Ακρίτας