επόμενο: Εργαλεία για την Ανάλυση εμφάνιση: Αντικείμενα των αλγεβρικών υπολογισμών προηγούμενο: Λίστες, ακολουθίες, σύνολα Πίνακας περιεχομένων Ευρετήριο

## Χρόνος υπολογισμού, χώρος μνήμης

Το βασικό πρόβλημα των αλγεβρικών υπολογισμών είναι η πολυπλοκότητα των ενδιάμεσων υπολογισμών. H πολυπλοκότητα εξαρτάται από τον χρόνο που απαιτείται για την εκτέλεση των εντολών και από τον αναγκαίο χώρο στην μνήμη του υπολογιστή.

Οι αλγόριθμοι που εφαρμόζονται στις διάφορες συναρτήσεις του `Xcas` είναι αποτελεσματικοί, αλλά δεν μπορούν να είναι οι βέλτιστοι σε όλες τις περιπτώσεις. Η συνάρτηση `time` μας επιτρέπει να γνωρίσουμε τον χρόνο εκτέλεσης μίας εντολής (εάν ο χρόνος εκτέλεσης είναι πολύ μικρός, το `Xcas` εκτελεί πολλές φορές την εντολή για να υπολογίσει τον χρόνο πιο αποτελεσματικά).

Εάν ο χρόνος εκτέλεσης μίας εντολής ξεπερνά κάποια δευτερόλεπτα, είναι δυνατό να έχετε κάνει κάποιο λάθος υλοποίησης. Στην περίπτωση αυτή μην διστάσετε να διακόψετε την εκτέλεση πατώντας το κουμπί `STOP` που βρίσκεται δεξιά από τo κουμπί `Config:`, στην περιοχή διαχείρισης της συνεδρίας. Προσοχή: Πριν πατήσετε το κουμπί `STOP` συνίσταται να έχετε αποθηκεύσει εκ των προτέρων την συνεδρία σας .

Η μνήμη που χρησιμοποιείται στην τρέχουσα συνεδρία του `Xcas` είναι ο τελευταίος αριθμός που εμφανίζεται στo κουμπί `Config:`, στην περιοχή διαχείρισης της συνεδρίας.

επόμενο: Εργαλεία για την Ανάλυση εμφάνιση: Αντικείμενα των αλγεβρικών υπολογισμών προηγούμενο: Λίστες, ακολουθίες, σύνολα Πίνακας περιεχομένων Ευρετήριο
Μετάφραση στα Ελληνικά : Γιώργος Νασόπουλος. Διασκευή : Αλκιβιάδης Γ. Ακρίτας