Επόμενο: Σχόλιο Πάνω: Τύποι επιπέδων Προηγούμενο: Τύποι επιπέδων

### Γραμμή εντολών

Αν δεν είναι διαθέσιμη καμία γραμμή εντολών, τότε με την επιλογή `CAS -> Νέα καταχώρηση` (ή πληκτρολογώντας την συντόμευση `Alt+N`) μπορούμε να δημιουργήσουμε μια νέα γραμμή εντολών, πάνω από το επίπεδο στο οποίο βρίσκεται ο κέρσορας (ή πάνω από κάποιο επιλεγμένο επίπεδο). Μπορούμε να τροποποιήσουμε υπάρχουσες γραμμές εντολών ή να γράψουμε σε μια καινούργια. Οι επόμενες συντομεύσεις είναι διαθέσιμες:

- Tab: εμφάνιση ολοκληρώσεων (θέση στο ευρετήριο της Online βοήθειας στη συνάρτηση της οποίας το όνομα αρχίζει με τα ίδια γράμματα που έχουν ήδη πληκτρολογηθεί).
- Enter: έλεγχος σύνταξης και αποτίμηση της συγκεκριμένης γραμμής εντολών. Μπορούμε να πατήσουμε "Enter" οπουδήποτε και αν βρίσκεται ο κέρσορας στην γραμμή εντολών.
- shift+Enter: δημιουργία καινούριας γραμμής (σειράς) στη συγκεκριμένη γραμμή εντολών.
- Ctrl+C: αντιγραφή των επιλεγμένων στο πρόχειρο.
- Ctrl+V: επικόλληση του προχείρου.
- Ctrl+X: αποκοπή και επικόλληση των επιλεγμένων στο πρόχειρο.
- Ctrl+U: διαγραφή της γραμμής εντολών χωρίς αντιγραφή στο πρόχειρο.
- Esc: διαγραφή της γραμμής εντολών χωρίς αντιγραφή στο πρόχειρο.
- Ctrl+Z: αναίρεση της τελευταίας εντολής επεξεργασίας.
- PgUp / PgDn: μετακίνηση (πάνω / κάτω) στη τρέχουσα γραμμή εντολών αν αυτή έχει πολλές γραμμές (σειρές).
- PgUp / PgDn: μετακίνηση στο προηγούμενο / επόμενο επίπεδο.
- Ctrl+Up / Ctrl+Dn: αντικατάσταση της επιλογής με την προηγούμενη ή επόμενη εντολή που αποτιμήθηκε σε προηγούμενη γραμμή εντολών (μηχανισμός αποθήκευσης ιστορικού).

Όταν αποτιμάται μια γραμμή εντολών, μπορεί να καταγραφεί το ιστορικό της (γραμμένο εξ ορισμού σε μπλε χρώμα με άσπρο φόντο), ακολουθούμενο απ την απάντηση.

Αν δεν θέλουμε να δούμε μία απάντηση (για παράδειγμα αν αποθηκεύσαμε έναν τεράστιο πίνακα σε μια μεταβλητή), απλώς βάζουμε το σύμβολο `:;` στο τέλος της γραμμής εντολών μας.

Επόμενο: Σχόλιο Πάνω: Τύποι επιπέδων Προηγούμενο: Τύποι επιπέδων
Μετάφραση στα Ελληνικά : Χρήστος Γ. Αγγελόπουλος. Διασκευή : Αλκιβιάδης Γ. Ακρίτας