Επόμενο: 3Δ Προβολείς Πάνω: Γεωμετρία και γραφικά Previous: Παράμετροι και αριθμητικές τιμές

#### 3Δ Αντικείμενα

Τα 3Δ αντικείμενα δημιουργούνται:

- με την χρήση των επιλογών `Γραφικά -> Επιφάνειες -> plotfunc` ή `Γραφικά -> Επιφάνειες -> plotparam`. Και με τις δύο αυτές επιλογές ανοίγει ένα πλαίσιο διαλόγου, μέσα από το οποίο ορίζουμε την συνάρτηση της επιφάνειας που θέλουμε να παραστήσουμε στον 3Δ χώρο. Πατώντας `ΟΚ` δημιουργείται ενα καινούργιο επίπεδο με την επιφάνεια μέσα σε ένα "παραλληλεπίπεδο" του 3Δ παραθύρου, με τα κουμπιά ελέγχου στα δεξιά του παραθύρου.
- με εντολές `Xcas`, από τα υπομενού `Γεω -> Επιφάνειες`, `Γεω -> Σώματα` ή `Γεω -> Πλατωνικά`, που εισάγονται σε γραμμές εντολών μιας συνεδρίας (ή "υποσυνεδρίας" μιας συνεδρίας 3Δ γεωμετρίας). Πατώντας `Enter` εμφανίζεται το 3Δ αντικείμενο μέσα σε ένα "παραλληλεπίπεδο" του 3Δ παραθύρου, με τα κουμπιά ελέγχου στα δεξιά του παραθύρου.

Στα 3Δ αντικείμενα υπάρχουν διάφορες επιλογές που μπορούν να ρυθμιστούν μέσα από το πλαίσιο που ανοίγει πατώντας το κουμπί ελέγχου `cfg` στα δεξιά του παραθύρου.

Πρώτα, μπορούμε να διαλέξουμε τον τρόπο φωτισμού του αντικειμένου: με εγγενή φωτισμό ή με προβολείς (από 1 μέχρι 8, για λεπτομέρειες βλέπε την επόμενη υποενότητα).

Κατόπιν μπορούμε να επιλέξουμε το πεδίο τιμών των x, y, z ώστε να είναι ορατή το αντικείμενο. Το οπτικό σημείο καθορίζεται από την εξίσωση ενός επιπέδου κάθετου στην διεύθυνση όρασης. Μπορούμε εύκολα να αλλάξουμε την οπτική γωνία είτε με το ποντίκι (κάνουμε κλικ έξω από τον "παραλληλεπίπεδο", και σέρνουμε το ποντίκι μέχρι το σημείο επιλογής μας) είτε με τα πλήκτρα x,X, y,Y, z,Z που περιστρέφουν το "παραλληλεπίπεδο" γύρω από τους αντίστοιχους άξονες x, y ή z.

Αφού επιλέξουμε το 3Δ αντικείμενο, μπορούμε είτε να πατήσουμε το πλήκτρο `r` είτε να επιλέξουμε από τα κουμπιά ελέγχου `M -> 3-Δ -> Εφέ κίνησης με περιστροφή` , και να έχουμε εφέ κίνησης με περιστροφή. Από προεπιλογή, το οπτικό σημείο θα περιστραφεί γύρω από τον άξονα των z, αλλά αυτό ρυθμίζεται είτε από το κουμπί `cfg` είτε με την εντολή (σε γραμμή εντολών "υποσυνεδρίας" μιας συνεδρίας 3Δ γεωμετρίας)

`gl_rotation_axis=[x,y,z]`
όπου `x,y,z` είναι οι συντεταγμένες του άξονα περιστροφής. Για την προεπιλογή `[x,y,z]=[0,0,1]`.

Μπορούμε να κάνουμε τις εξής ρυθμίσεις:

- `Anim`: καθορίζει τι θα κινείται. Αν είναι 256 (δηλαδή αν bit8 = 1), θα κινείται το οπτικό σημείο. Αν τα bit0 έως bit7 = 1 θα κινείται ο προβολέας με αριθμό από 0 έως 7. Για παράδειγμα, αν `Anim` = 255 θα κινούνται όλοι οι προβολείς αφήνοντας το οπτικό σημείο ανέπαφο.
- `t`: χρονικό διάστημα μεταξύ 2 επανασχεδιάσεων
- `n`: αριθμός βημάτων για ολοκλήρωση της διαδρομής
- `x`, `y`, `z`: συντεταγμένες του άξονα περιστροφής
- `d`: συνήθως 0. Θα είναι μη μηδενικό αν θέλουμε άλλες αλλαγές στο εφέ κίνησης

Δεν πρέπει να μπερδεύουμε το εφέ κίνησης της οπτικοποίησης με το εφέ κίνησης του προγραμματισμού που καθορίζεται από εντολές όπως `animate, animate3d, animation`.

Επόμενο: 3Δ Προβολείς Πάνω: Γεωμετρία και γραφικά Previous: Παράμετροι και αριθμητικές τιμές
Μετάφραση στα Ελληνικά : Χρήστος Γ. Αγγελόπουλος. Διασκευή : Αλκιβιάδης Γ. Ακρίτας