επόμενο: 3Δ Γραφικά αντικείμενα εμφάνιση: Γραφικές παραστάσεις προηγούμενο: Σχεδιασμός καμπύλων Πίνακας περιεχομένων Ευρετήριο

## 2Δ Γραφικά αντικείμενα

Το `Xcas` είναι επίσης και λογισμικό δυναμικής γεωμετρίας με δυνατότητα κατασκευής διδιάστατων γραφικών αντικειμένων (2Δ). Αφού ανοίξουμε ένα 2Δ παράθυρο γεωμετρίας με `Alt+g` ή με την επιλογή `Γεω->Νέο 2Δ σχήμα` μπορούμε να σχεδιάσουμε πολλά αντικείμενα χρησιμοποιώντας είτε τις εντολές που βρίσκονται στα υπομενού `Πολύγωνα`, `Κύκλοι` κτλ του μενού `Γεω`, είτε το ποντίκι, του οποίου ο τρόπος λειτουργίας επιλέγεται από τα αντίστοιχα υπομενού `Πολύγωνα`, `Κύκλοι` κτλ του μενού `Mode`.
Σημείωση: Οι περισσότερες από τις εντολές έχουν μεταφρασθεί στα ελληνικά. Επίσης, ορισμένες από τις εντολές, όπως οι `λεζάντα`, `εξίσωση_καμπύλης`, `μιγαδ_παραμ_εξίσωση_καμπύλης` και άλλες, βρίσκονται μόνο στα υπομενού του μενού `Γεω`, και δεν μπορούν (προς το παρόν) να εκτελεσθούν με το ποντίκι.

Πολύ συχνά, τα ορίσματα των εντολών αυτών είναι σημεία, τα οποία ορίζονται είτε με την εντολή `σημείο` είτε με έναν μιγαδικό αριθμό (προσθήκη σημείου). Για παράδειγμα, οι εντολές `κύκλος(2+3*i,2)` και `κύκλος(σημείο(2,3),2)` σχεδιάζουν τον κύκλο με κέντρο το σημείο(2, 3), και ακτίνα 2, ενώ οι εντολές `λεζάντα(1+i,"γεια σου")` και `λεζάντα(σημείο(1,1),"γεια σου")` τοποθετούν το κείμενο `γεια σου` στην θέση που αρχίζει με το σημείο (1, 1). Οι συναρτήσεις `polygonplot` και `scatterplot` παίρνουν 2 ορίσματα: μία λίστα τετμημένων και μία λίστα τεταγμένων.

    lx:=[k$(k=1..10)]
    ly:=apply(sin,lx)
    polygonplot(lx,ly)
    erase
    scatterplot(lx,ly)
    open_polygon(lx+i*ly)

2Δ Γραφικά αντικείμενα
`λεζάντα` | τοποθέτηση κειμένου ξεκινώντας από ένα ορισμένο σημείο
`σημείο` | σημείο που ορίζεται από μιγαδικό αριθμό ή τις συντεταγμένες του
`ευθύγραμμο_τμήμα` | ευθύγραμμο τμήμα που ορίζεται από δυο σημεία
`ευθεία` | ευθεία που ορίζεται από την εξίσωση της ή από δυο σημεία
`κύκλος` | κύκλος που ορίζεται από το κέντρο του και την ακτίνα του
`σημείΑ_τομής` | σημεία τομής δύο καμπύλων
`εξίσωση_καμπύλης` | καρτεσιανή εξίσωση μιας καμπύλης
`μιγαδ_παραμ_εξίσωση_καμπύλης` | παραμετρική εξίσωση μιας καμπύλης
`polygonplot` | πολυγωνική γραμμή
`scatterplot` | σύνολο διεσπαρμένων σημείων
`πολύγωνο` | κλειστό πολύγωνο
`ανοικτό_πολύγωνο` | ανοιχτό πολύγωνο

επόμενο: 3Δ Γραφικά αντικείμενα εμφάνιση: Γραφικές παραστάσεις προηγούμενο: Σχεδιασμός καμπύλων Πίνακας περιεχομένων Ευρετήριο
Μετάφραση στα Ελληνικά : Γιώργος Νασόπουλος. Διασκευή : Αλκιβιάδης Γ. Ακρίτας