Επόμενο: Διαχείριση συνεδρίας Πάνω: Τύποι επιπέδων Προηγούμενο: Υπολογιστικά φύλλα

### Χελώνα σαν του Logo

Για να δημιουργήσουμε ένα επίπεδο χελώνας χρησιμοποιούμε την επιλογή `Χελώνα -> Νέα χελώνα` ή πληκτρολογούμε `Alt+D`. Το επίπεδο χελώνας αποτελείται από τρια μέρη: τη οθόνη γραφικών στη μέση με την "χελώνα" περίπου στο κέντρο της οθόνης, μια "υποσυνεδρία" (γραμμές εντολών) στα αριστερά και εναν κειμενογράφο προγράμματος στα δεξιά. Οι γραμμές εντολών εκτελούνται όπως στην κυρίως συνεδρία (δηλαδή, σε αντίθεση με την "υποσυνεδρία" γεωμετρίας, οι γραμμές εντολών που βρίσκονται κάτω από την γραμμή μιας εντολής που εκτελείται, δεν επαναϋπολογίζονται). Ο κειμενογράφος προγράμματος καταγράφει όλες τις εντολές.

Σε ένα επίπεδο χελώνας, μπορούμε να οδηγούμε την "χελώνα", δίνοντάς της εντολές όπως δέκα βήματα μπροστά, στροφή δεξιά ή αριστερά, κλπ. Θα εμφανιστεί μια γραμμή που γράφεται από ένα μολύβι (στυλό) με καθορισμένο χρώμα. Για τον προγραμματισμό των κινήσεων της "χελώνας" μπορούμε να χρησιμοποιήσουμε οποιαδήποτε δομή της γλώσσας προγραμματισμού του `Xcas`. Η τρέχουσα γλώσσα χρησιμοποιεί γαλλικά ονόματα εντολών (δηλαδή `avance` = κίνηση μπροστά, κλπ), και οι σημαντικότερες από αυτές είναι διαθέσιμες με κλικ στην γραμμή κουμπιών κάτω απ την οθόνη της "χελώνας". Όμως, πριν κάνουμε κλικ στο κουμπί που αντιστοιχεί στην εντολή που θέλουμε να εισάγουμε, πρέπει να ελέγξουμε ότι ο κέρσορας είναι σε μια κενή γραμμή εντολών.

Οι περισσότερες εντολές έχουν ένα προεπιλεγμένο όρισμα (π.χ 10 για avance), αλλά αν θέλουμε να προσθέσουμε κάποια παράμετρο, δεν χρειάζονται παρενθέσεις. Η σύνταξη των εντολών του Logo είναι ίδια με εκείνη της εντολής `return`. Αν θέλουμε να ορίσουμε προτεραιότητες, βάζουμε παρένθεσεις γύρω από την εντολή και τα ορίσματα, όπως για παράδειγμα στο `(hasard 10)`.

Επόμενο: Διαχείριση συνεδρίας Πάνω: Τύποι επιπέδων Προηγούμενο: Υπολογιστικά φύλλα
Μετάφραση στα Ελληνικά : Χρήστος Γ. Αγγελόπουλος. Διασκευή : Αλκιβιάδης Γ. Ακρίτας