Επόμενο: 2Δ Γεωμετρία Πάνω: Γεωμετρία και γραφικά Προηγούμενο: Γεωμετρία και γραφικά

#### Κοινά χαρακτηριστικά

Τα κουμπιά ελέγχου είναι κοινά στα 2Δ και 3Δ γραφικά και στην 2Δ και 3Δ γεωμετρία. Χρησιμοποιώντας είτε τα διάφορα κουμπιά και το μενού γραφικών `M`, που βρίσκεται δεξιά από το παράθυρο γραφικών, είτε το μενού `Γραφικά` μπορούμε να μετακινήσουμε το παράθυρο οπτικοποίησης αριστερά, δεξιά, πάνω και κάτω, να το επαναπροσδιορίσουμε χρησιμοποιώντας άλλες συντεταγμένες, να κάνουμε μεγένθυση / σμίκρυνση, να σταματήσουμε ή να επανεκκινήσουμε το εφέ κίνησης, και άλλα. Τόσο στα 2Δ όσο και στα 3Δ γραφικά και γεωμετρία, όταν ο κέρσορας είναι μέσα στο παράθυρο γραφικών οι συντεταγμένες του εμφανίζονται σε ένα μικρό πλαίσιο πάνω από τα κουμπιά ελέγχου.

Στα 2Δ γραφικά, το παράθυρο οπτικοποίησης μπορεί να τροποποιηθεί με το ποντίκι. Έτσι με αριστερό κλικ και σύρσιμο θα μετακινηθεί, ενώ με δεξί κλικ επιλέγουμε μια περιοχή για μεγένθυση. Mε την ροδέλα κύλισης κάνουμε κεντραρισμένη (στην αρχή των αξόνων) μεγένθυση / σμίκρυνση.

Στις τρεις διαστάσεις (3Δ γραφικά και γεωμετρία), μπορούμε να στρέψουμε την απεικόνιση γύρω από τους άξονες x, y, z είτε κάνοντας αριστερό κλικ έξω από το "παραλληλεπίπεδο" απεικόνισης και σέρνοντας το ποντίκι είτε πατώντας τα πλήκτρα x,X, y,Y και z,Z (αν η εστίαση είναι στην 3Δ απεικόνιση).

Σημειωτέον ότι τα κουμπιά ελέγχου ισχύουν μόνο για την οπτικοποίηση και όχι για την δημιουργία γραφικών αντικειμένων. Για παράδειγμα, αν δημιουργήσουμε την γραφική παράσταση μιας συνάρτησης, οι παράμετροι διακριτοποίησης για αυτήν την παράσταση (π.χ. η ελάχιστη τιμή για το x) καθορίζονται από το πλαίσιο διαλόγου `Ρυθμίσεις -> Ρυθμίσεις Γραφικών` και δεν θα αλλάξουν αν μετακινήσουμε την ελάχιστη τιμή οπτικοποίησης με τα κουμπιά ελέγχου. Αν δεν διαλέξαμε σωστά τις παραμέτρους πρέπει να ξαναδημιουργήσουμε το γραφικό αντικείμενο.

Για παράδειγμα αν εκτελέσουμε την εντολή `plot(sin(x))`, η ελάχιστη τιμή υπολογισμού του x, θα είναι η προεπιλεγμένη τιμή `Xmin = -10`, όπως φαίνεται από το πλαίσιο διαλόγου `Ρυθμίσεις -> Ρυθμίσεις Γραφικών`. Το διάγραμμα δεν θα φαίνεται αν μετακινήσουμε την ελάχιστη τιμή οπτικοποίησης του x κάτω από το `Xmin = -10`, δηλαδή αν μετακινήσουμε το παράθυρο οπτικοποίησης προς τα δεξιά. Για να δούμε το διάγραμμα για τιμές του x μικρότερες από το `Xmin = -10`, θα πρέπει να εκτελέσουμε μια εντολή σαν την `plot(sin(x),x=-20..0)`. Αυτός ο περιορισμός δεν ισχύει για γεωμετρικά αντικείμενα (σημείο, ευθύγραμμα τμήματα, γραμμές και κύκλους) τα οποία πάντα σχεδιάζονται αν είναι ορατά.

Ο τίτλος του γραφήματος καθώς και οι λεζάντες των αξόνων πρέπει να είναι μέρος της εντολής / των εντολών που δημιουργούν το γράφημα ή το παράθυρο γεωμετρίας. Για παράδειγμα, δοκιμάστε το παρακάτω σε μια γραμμή εντολών

`f(t):=sin(t);title="Γραφική παράσταση της f σε μία περίοδο",` `labels=["t","f(t)"],legend=["cm","m"],` `plot(f(t),t=-pi..pi,legend="f")`

Προσοχή: Για την επιτυχή δημιουργία της γραφικής παράστασης της συνάρτησης `sin(x)` (και γενικά για την καλή λειτουργία πολλών συναρτήσεων του `Xcas`) πρέπει στο πλαίσιο διαλόγου `Ρυθμίσεις -> Ρυθμίσεις CAS` να έχουμε επιλέξει `ακτίνια`. Δηλαδή, στο κουμπί `Config: exact real ...`, που εμφανίζει τις αλγεβρικές ρυθμίσεις της συνεδρίας, πρέπει να φαίνεται η επιλογή `RAD`.

Επόμενο: 2Δ Γεωμετρία Πάνω: Γεωμετρία και γραφικά Προηγούμενο: Γεωμετρία και γραφικά
Μετάφραση στα Ελληνικά : Χρήστος Γ. Αγγελόπουλος. Διασκευή : Αλκιβιάδης Γ. Ακρίτας