Επόμενο: Υπολογιστικό φύλλο Πάνω: Γεωμετρία και γραφικά Προηγούμενο: 3Δ Προβολείς

#### 3Δ Γεωμετρία

Η 3Δ γεωμετρία βασίζεται στην ίδια αρχή όπως και η 2Δ γεωμετρία. Για να δημιουργήσουμε ένα επίπεδο 3Δ γεωμετρίας χρησιμοποιούμε την επιλογή `Γεω -> Νέο 3Δ σχήμα` ή πληκτρολογούμε `Alt+H`. Εμφανίζεται ένα 3Δ παράθυρο (με έναν "κύβο" στο κέντρο), με τα κουμπιά ελέγχου στα δεξιά του παραθύρου και μία "υποσυνεδρία" είτε στα αριστερά του παραθύρου (πορτραίτο), που είναι και η προεπιλογή, είτε κάτω από το 3Δ παράθυρο (οριζόντια διάταξη) αν τσεκάρουμε το κουτάκι `Landscape`. Οι παράμετροι δημιουργούνται με την επιλογή `Επεξ -> Προσθήκη παραμέτρου`, του μενού `Επεξ` της "υποσυνεδρίας", και εμφανίζονται κάτω από τα κουμπιά ελέγχου.

Το οπτικό σημείο καθορίζεται από την εξίσωση ενός επιπέδου κάθετου στην διεύθυνση όρασης. Μπορούμε εύκολα να αλλάξουμε την οπτική γωνία είτε με το ποντίκι (κάνουμε κλικ έξω από τον "κύβο", και σέρνουμε το ποντίκι μέχρι το σημείο επιλογής μας) είτε με τα πλήκτρα x,X, y,Y, z,Z για να περιστρέψουμε τον "κύβο" γύρω από τους άξονες x, y ή z.

Ανάλογα με τον επιλεγμένο τρόπο λειτουργίας του ποντικιού, κάνοντας κλικ μέσα στον "κύβο" δημιουργούμε σημεία, ευθύγραμμα τμήματα κτλ. Επιπλέον, από τα υπομενού `Γεω -> Επιφάνειες`, `Γεω -> Σώματα` ή `Γεω -> Πλατωνικά` μπορούμε να κατασκευάσουμε και άλλα σώματα εισάγοντας εντολές `Xcas` σε γραμμές εντολών της "υποσυνεδρίας".

Επόμενο: Υπολογιστικό φύλλο Πάνω: Γεωμετρία και γραφικά Προηγούμενο: 3Δ Προβολείς
Μετάφραση στα Ελληνικά : Χρήστος Γ. Αγγελόπουλος. Διασκευή : Αλκιβιάδης Γ. Ακρίτας