επόμενο: Σχεδιασμός καμπύλων εμφάνιση: Διδακτική παρουσίαση προηγούμενο: Αναγωγή πινάκων Πίνακας περιεχομένων Ευρετήριο

# Γραφικές παραστάσεις

Για να κάνουμε μία γραφική παράσταση στο `Xcas`, πρέπει να εισάγουμε μία εντολή της οποίας το αποτέλεσμα να είναι ένα γραφικό αντικείμενο. Οι πιο συνηθισμένες εντολές γραφικών παραστάσεων βρίσκονται στο μενού `Γραφικά`, χωρισμένες σε διάφορες κατηγορίες. Σε μερικές από τις εντολές αυτές, όταν τις επιλέξουμε, ανοίγει ένα πλαίσιο διαλόγου που μας διευκολύνει στην επιλογή των διαφόρων επιλογών της εντολής αυτής. (Προσοχή: Να είναι ενεργοποιημένη η επιλογή `ακτίνια` στις αλγεβρικές ρυθμίσεις `Ρυθμίσεις Cas` του `Xcas`.)

Εάν θέλουμε να παρουσιάσουμε πολλά γραφικά αντικείμενα μαζί στο ίδιο πλαίσιο, πρέπει να χωρίσουμε τις εντολές με ένα `;` ανάμεσά τους. Μπορούμε επίσης να σχεδιάσουμε γεωμετρικά αντικείμενα στο παράθυρο που ανοίγεται από το μενού της Γεωμετρίας, `Γεω -> Νέο σχήμα -> 2Δ_γράφημα(γεωμ2Δ)`, χρησιμοποιώντας είτε το ποντίκι (αφού επιλέξουμε τον τρόπο λειτουργίας του απο τα διάφορα υπομενού του μενου `Mode`) είτε τις κατάλληλες εντολές (από τα διάφορα υπομενού του μενού `Γεω`). Επιπλέον, από το μενού `Γράφημα`, που εμφανίζεται αριστερά από το παράθυρο Γεωμετρίας, μπορούμε να σχεδιάσουμε και γραφικές παραστάσεις συναρτήσεων.

Δεξιά από το παράθυρο Γεωμετρίας, υπάρχουν κουμπιά μεγένθυσης και σμίκρυνσης των παραστάσεων (`in` και `out` αντίστοιχα), βέλη μετακίνησης των αξόνων (και συνεπώς και των παραστάσεων), το κουμπί για την ορθοκανονικοποίηση των αξόνων (που βρίσκεται ανάμεσα στα βέλη), το μενού γραφικών (`M`), και ένα κουμπί για τις ρυθμίσεις του παραθύρου (`cfg`) το οποίο, εκτός των άλλων, μας επιτρέπει να εμφανίζουμε ή να αποκρύπτουμε τους άξονες. (Προσοχή: Αν οι άξονες "ξεφύγουν" από την ορθοκανονική τους θέση, θα πρέπει να τους επαναφέρουμε διότι αλλιώς ο κύκλος θα φαίνεται σαν έλλειψη.)

Αναφέρουμε τέλος ότι τα `2Δ` γραφικά αντικείμενα εμφανίζονται επίσης (αυτόματα) και σε ένα παράθυρο που ονομάζεται `DispG` (Παράθυρο Γραφικών). Το παράθυρο αυτό εμφανίζεται επιλέγοντας `Ρυθμίσεις->Εμφάνιση->Παράθυρο Γραφικών(DispG)` ή με την χρήση της εντολής `DispG`. (Προσοχή: Στο Παράθυρο Γραφικών (`DispG`) τα διαδοχικά γραφήματα τοποθετούνται το ένα πάνω στο άλλο. Μπορούμε να καθαρίσουμε το παράθυρο `DispG` επιλέγοντας `Γεω->ClrGraph`.)

Υποεπιλογή

- Σχεδιασμός καμπύλων
- 2Δ Γραφικά αντικείμενα
- 3Δ Γραφικά αντικείμενα

επόμενο: Σχεδιασμός καμπύλων εμφάνιση: Διδακτική παρουσίαση προηγούμενο: Αναγωγή πινάκων Πίνακας περιεχομένων Ευρετήριο
Μετάφραση στα Ελληνικά : Γιώργος Νασόπουλος. Διασκευή : Αλκιβιάδης Γ. Ακρίτας