Επόμενο: Τύποι επιπέδων Πάνω: Εισαγωγή στη διεπαφή Xcas Προηγούμενο: Η πρώτη συνεδρία

## Online βοήθεια

Αν γνωρίζουμε το όνομα μιας εντολής αλλά θέλουμε να ελέγξουμε τον τρόπο λειτουργίας της (και την σύνταξή της), πληκτρολογούμε την αρχή του ονόματός της, και ύστερα πατάμε το πλήκτρο στηλοθέτησης (`Tab`) ή κάνουμε κλικ στο κουμπί `?`. Τότε ανοίγει το πλαίσιο διαλόγου του ευρετηρίου της Online βοήθειας, με επιλεγμένη την πρώτη εντολή που αρχίζει με τα γράμματα που έχουμε ήδη πληκτρολογήσει. Αν η εντολή που επιλέχθηκε δεν είναι η εντολή που είχαμε υπόψη, τότε επιλέγουμε την επιθυμητή εντολή, που θα βρίσκεται λίγο πιο κάτω από την επιλεχθείσα (εφόσον έχουμε πληκτρολογήσει "αρκετά" γράμματα).

Εμφανίζεται τότε στο πλαίσιο διαλόγου μια σύντομη εξήγηση του τρόπου λειτουργίας της συνάρτησης που θέλουμε να χρησιμοποιήσουμε, κάποια παραδείγματα και σχετιζόμενες εντολές. Προσέξτε επίσης και το περίγραμμα ή τα περιγράμματα που βρίσκονται ανάμεσα στην σύντομη εξήγηση και τα παραδείγματα. Κάνοντας αριστερό κλικ πάνω σε ένα παράδειγμα ολοκληρώνεται το γράψιμο της εντολής στην γραμμή εντολών και χρησιμοποιείται το παράδειγμα αυτό σαν όρισμα της συνάρτησης. Κάνοντας δεξί κλικ πάνω σε ένα παράδειγμα θα γεμίσει το περίγραμμα (ή θα γεμίσουν τα περιγράμματα) με το παράδειγμα. Με αυτόν τον τρόπο μπορούμε (αν θέλουμε) να αλλάξουμε μέσα στο περίγραμμα (ή στα περιγράμματα) ορισμένα ορίσματα του παραδείγματος. Στην συνέχεια, κάνοντας κλικ στο κουμπί `ΟΚ` του πλαισίου διαλόγου ή πατώντας το πλήκτρο "Enter" ολοκληρώνεται το γράψιμο της εντολής στην γραμμή εντολών και χρησιμοποιείται το παράδειγμα αυτό σαν όρισμα της συνάρτησης. Για τις περισσότερες, αλλά όχι για όλες τις εντολές μπορούμε να έχουμε μια πιο λεπτομερή περιγραφή του τρόπου λειτουργίας τους (μέσα από το πρόγραμμα πλοήγησης) πατώντας το κουμπί `Λεπτομέρειες` που βρίσκεται στο πλαίσιο διαλόγου.

Αν δεν γνωρίζουμε το όνομα μιας εντολής, μπορούμε να το βρούμε ψάχνοντας είτε στα μενού, είτε στους πίνακες περιεχομένων είτε, τέλος, στα ευρετήρια των διαφόρων εγχειριδίων. Αν ξέρουμε την γλώσσα TI89/TI Nspire CAS ή την Maple, μπορούμε να δοκιμάσουμε τις εντολές τους.

Επόμενο: Τύποι επιπέδων Πάνω: Εισαγωγή στη διεπαφή Xcas Προηγούμενο: Η πρώτη συνεδρία
Μετάφραση στα Ελληνικά : Χρήστος Γ. Αγγελόπουλος. Διασκευή : Αλκιβιάδης Γ. Ακρίτας